
A magyar és a belga attitűd összehasonlításával a multikulturális nevelés létjogosultságának meghatározása Magyarországon

A kulturális pluralizmus kérdésének megítélése igencsak vitatott hazánkban, tanulmányom célja eligazítást nyújtani andragógiai szempontból a multikulturális nevelés elméletéről, esetleges alkalmazásának lehetőségeiről és a témát körülvevő kételyek eloszlatása. Továbbá vizsgálatommal szándékozom a multikulturális nevelést az „Élet hosszig tartó tanulás” fontos elemeként meghatározni. A téma aktualitása kétségtelen, mert a 21. század a multikulturális társadalmak időszaka
Különböző a kérdésben szakértők tudományos munkáját felhasználva szeretném felhívni a figyelmet arra, hogy miért is lenne kiemelten fontos az oktatásban helyet kapnia a multikulturális nevelésnek. Hiszen a megértés ősidők óta a sikeres együttműködés alapfeltétele.
Dolgozatomban körüljárom a multikulturális neveléssel kapcsolatos aggályokat és problémákat és bemutatom az Unió vonatkozó oktatás programját.
Kutatásom ismertetése előtt összehasonlítom a magyar és a belga társadalom berendezkedését és bemutatom a hipotézisem szempontjából lényegesebb különbségeket a két ország között.
Tanulmányomban két különböző típusú kutatást végeztem,  először is egy leíró kutatást végeztem melyhez egy kvantitatív módszert választottam. Önkitöltős online kérdőívet készítettem, a lekérdezés 100 magyar és 100 belga diákkal történt. Ennek a célja, hogy pontosan megfogalmazhatóvá, szemléltethetővé és főleg összehasonlíthatóvá tegyem multikulturalitással kapcsolatos attitűd helyzetét és különbözőségét a magyar és a belga diákok körében. Az előzőek ismeretében ezután szükségét éreztem egy magyarázó kutatásnak, amelyhez egy kvalitatív módszert választottam; az interjút. Ezt két - a témában szakértő - adjunktussal készítettem, egy magyar és egy belga főiskolai tanárral.
Kiinduló hipotézisem, - miszerint a belga főiskolai, illetve egyetemi hallgatók multikulturálisabb szemléletűek -, megerősítésre került, mert az attitűdvizsgálat során a legtöbb kérdésnél toleránsabb viselkedést mutattak. Azt viszont, hogy a belga oktatásban a multikulturális nevelés kiemeltebb szerepet kapna, nem sikerült egyértelműen bizonyítani, valószínűleg a tapasztalt, toleránsabb magatartás hátterének jóval összetettebb okai vannak, melyek további kutatásokat igényelnek.  De ahhoz, hogy az iskolai keretek között javítsunk a diákok elfogadókészségén helyet kell biztosítani benne a multikulturális nevelésnek, mely így részévé válhatna az egész „Életen át tartó tanulásnak”.



